**Tomi Pettinen** (s. 17. kesäkuuta 1977 Ylöjärvi) on suomalainen jääkiekkopuolustaja, joka pelasi 437 ottelua jääkiekon SM-liigassa. Hän pelasi rauhallista ja hyvää kiekollista peliä. Pettinen pelasi myös 24 NHL-ottelua New York Islandersin paidassa.

Vuoden 2010 helmikuussa Pettinen sai ottelussa vakavan silmävamman, jonka pelätään vahingoittaneen pysyvästi hänen vasemman silmänsä näkökykyä.

Ura
---

Pettinen aloitti uransa kasvattajaseurassaan Tampereen Ilveksessä ja debytoi SM-liigassa kaudella 1996–1997, jolloin sai tililleen 16 ottelua, joissa syntyi myös hänen liigauransa ensimmäinen maali. Toisella kaudella 1997–1998 hän vaihtoi Ilveksestä Rauman Lukkoon. Kauden 1998–1999 hän aloitti Helsingin IFK:ssa, mutta pelasi lähes koko kauden jääkiekon I-divisioonaa Kokkolan Hermeksessä.

Pettinen palasi Ilvekseen kaudeksi 1999–2000 ja murtautui joukkueen kokoonpanoon. Hän teki 51 ottelussa tehot 1+6=7 ja New York Islanders varasi hänet yli-ikäisenä kesällä 2000. Ilveksen kauden 2001–2002 päätyttyä Pettinen pelasi AHL:n pudotuspeleissä, Bridgeport Sound Tigersin riveissä keväällä 2002. Pettinen solmi heinäkuussa 2002 kaksivuotisen- ja suuntaisen sopimuksen Islandersin kanssa. Ensimmäisellä Pohjois-Amerikan kaudellaan Pettinen pelasi enimmäkseen farmissa ja pääsi pelaamaan myös kaksi NHL-ottelua. Pettinen sai aloittaa kauden 2003–2004 NHL:ssä, kun Islandersin puolustaja Radek Martínek loukkaantui. Pettisen komennus jäi kuitenkin lyhyeksi ja hän pelasi kaikkiaan neljä NHL-ottelua kauden aikana.

Kesäkuussa 2004 Pettinen solmi 1+1-vuotisen sopimuksen Rauman Lukon kanssa. Heinäkuussa hän jatkoi vuodella sopimustaan Islandersin kanssa, mutta pelasi kautensa Raumalla NHL:n työsulun vuoksi. Pettinen palasi kasvattajaseuraansa Ilvekseen kauden 2005–2006 kattavalla sopimuksella huhtikuussa 2005. Ilveksen urheilutoimenjohtaja Juha Hautamaa kommentoi hänestä:

> »Pettinen on osa meidän linjaa hankkia omia, hyviä pelaajia takaisin. Viimeisen Ilves-kauden jälkeen erityisesti kiekollinen pelaaminen on kehittynyt huimasti.» 
> 
> 

Pettinen ei kuitenkaan pelannut ollut kovin kauan Ilveksen mukana, kun hän palasi New York Islandersin organisaatioon kaudeksi 2005–2006 kaksivuotisella ja yksisuuntaisella sopimuksella. Pettinen olikin ilmoittanut Ilvekselle että lähtee Pohjois-Amerikkaan, mikäli hän saa yhden suunnan sopimuksen. Kauden 2005–2006 aikana Pettinen pelasi 18 NHL-ottelua ilman tehopisteitä.

Pettinen siirtyi kaudeksi 2006–2007 Frölunda HC:n riveihin, Ruotsin Elitserieniin. Hän kuitenkin siirtyi kesken kauden ja 27 ottelun jälkeen sarjatasoa alemmas HockeyAllsvenskanin Leksands IF:ään, jossa pelasi myös kauden 2007–2008. Pettinen palasi Rauman Lukkoon kaudeksi 2008–2009 nelivuotisella sopimuksella. Hän oli Lukon ykköspuolustaja. Pettisen ensimmäinen sopimuskausi jäi kuitenkin rikkonaiseksi ja 46 ottelun mittaiseksi vuoden vaihteessa vaivanneen polvivamman takia. Hän lopetti uransa kauden 2011–2012 jälkeen.

Nykyään Pettinen valmentaa Tampereen Ilveksen C2 98 syntyneitä poikia.*lähde?*

Tilastot
--------

Lähde: Eliteprospects.com

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 1996–1997 | Ilves | SM-liiga | 16 | 1 | 0 | 1 | 12 | – | – | – | – | – |
| 1997–1998 | Ilves | SM-liiga | 3 | 0 | 0 | 0 | 0 | – | – | – | – | – |
|  | Lukko | SM-liiga | 27 | 0 | 2 | 2 | 16 | – | – | – | – | – |
| 1998–1999 | HIFK | SM-liiga | 4 | 0 | 0 | 0 | 2 | – | – | – | – | – |
|  | Hermes | I-divisioona | 42 | 8 | 6 | 14 | 76 | 3 | 0 | 0 | 0 | 6 |
| 1999–2000 | Ilves | SM-liiga | 51 | 1 | 6 | 7 | 84 | 3 | 1 | 2 | 3 | 2 |
| 2000–2001 | Ilves | SM-liiga | 56 | 2 | 2 | 4 | 86 | 9 | 0 | 0 | 0 | 4 |
| 2001–2002 | Ilves | SM-liiga | 48 | 5 | 4 | 9 | 51 | 3 | 0 | 0 | 0 | 4 |
|  | Bridgeport Sound Tigers | AHL | – | – | – | – | – | 9 | 0 | 1 | 1 | 0 |
| 2002–2003 | Bridgeport Sound Tigers | AHL | 75 | 1 | 8 | 9 | 56 | 9 | 0 | 0 | 0 | 17 |
|  | New York Islanders | NHL | 2 | 0 | 0 | 0 | 0 | – | – | – | – | – |
| 2003–2004 | Bridgeport Sound Tigers | AHL | 71 | 1 | 8 | 9 | 37 | 7 | 1 | 0 | 1 | 0 |
|  | New York Islanders | NHL | 4 | 0 | 0 | 0 | 2 | – | – | – | – | – |
| 2004–2005 | Lukko | SM-liiga | 56 | 6 | 14 | 20 | 49 | 9 | 0 | 2 | 2 | 33 |
| 2005–2006 | Bridgeport Sound Tigers | AHL | 29 | 0 | 6 | 6 | 14 | 7 | 0 | 1 | 1 | 14 |
|  | New York Islanders | NHL | 18 | 0 | 0 | 0 | 16 | – | – | – | – | – |
| 2006–2007 | Frölunda HC | Elitserien | 27 | 0 | 0 | 0 | 14 | – | – | – | – | – |
|  | Leksands IF | Allsvenskan | 18 | 5 | 6 | 11 | 18 | 10 | 0 | 4 | 4 | 6 |
| 2007–2008 | Leksands IF | Allsvenskan | 44 | 7 | 17 | 24 | 34 | 10 | 1 | 4 | 5 | 2 |
| 2008–2009 | Lukko | SM-liiga | 46 | 6 | 7 | 13 | 34 | – | – | – | – | – |
| 2009–2010 | Lukko | SM-liiga | 43 | 6 | 15 | 21 | 22 | – | – | – | – | – |
| 2010–2011 | Lukko | SM-liiga | 49 | 6 | 4 | 10 | 36 | 6 | 1 | 1 | 2 | 2 |
| 2011–2012 | Lukko | SM-liiga | 38 | 1 | 1 | 2 | 34 | 3 | 0 | 1 | 1 | 0 |
| 1 kausi | yhteensä | NHL | 24 | 0 | 0 | 0 | 18 | – | – | – | – | – |
| 11 kautta | yhteensä | SM-liiga | 437 | 34 | 55 | 89 | 420 | 33 | 2 | 6 | 8 | 45 |
| 1 kausi | yhteensä | Elitserien | 27 | 0 | 0 | 0 | 14 | – | – | – | – | – |

Lähteet
-------

* Tomi Pettinen nhlfinns.netissä

### Viitteet

1. ↑  25 Tomi Pettinen Jatkoaika.com.  Arkistoitu 14.2.2010. Viitattu 10. tammikuuta 2010.
2. ↑  SM-liigan huippupuolustajan koko peliura vaarassa: "Hän ei näe" *iltalehti.fi*.  24.3.2010. Iltalehti. Viitattu 26.3.2010.
3. ↑  Pettinen New York Islandersiin  13. heinäkuuta 2002. Jatkoaika.com. Viitattu 10. tammikuuta 2010.
4. ↑  Islanders julkisti kokoonpanonsa: Martinek loukkaantui, Pettinen aloittaa ylhäällä  9. lokakuuta 2002. Jatkoaika.com. Viitattu 10. tammikuuta 2010.
5. ↑  Tomi Pettinen Raumalle  7. kesäkuuta 2004. Jatkoaika.com. Viitattu 10. tammikuuta 2010.
6. ↑  Tomi Pettinen New York Islandersiin  27. heinäkuuta 2004. Jatkoaika.com. Viitattu 10. tammikuuta 2010.
7. ↑  Ilves vahvistaa rivejään ja organisaatiotaan  11. huhtikuuta 2005. Jatkoaika.com. Viitattu 10. tammikuuta 2010.
8. ↑  Pettinen suuntaa New Yorkiin  16. elokuuta 2005. Jatkoaika.com. Viitattu 10. tammikuuta 2010.
9. ↑  Tomi Pettinen suuntaa Frölundaan  5. toukokuuta 2005. Jatkoaika.com. Viitattu 10. tammikuuta 2010.
10. ↑  Tomi Pettinen Lukon takalinjoille  14. huhtikuuta 2008. Jatkoaika.com. Viitattu 10. tammikuuta 2010.
11. ↑  Tomi Pettisellä polvivamma  21. marraskuuta 2008. Jatkoaika.com. Viitattu 10. tammikuuta 2010.
12. 1 2  Tomi Pettinen *Elite Prospects*. Everysport Media Group AB.  (englanniksi)